Dosjetljivošću protiv globalne nestašice vode
Nakon koledža, dvojica mladića osnovala su tvrtku koja pomaže tisućama ljudi zemalja u razvoju u opskrbi vodom
Kako bi ilustrirala potrošnju vode u Sjedinjenim Državama, organizacija Well Done je osmislila program čijom se realizacijom korisnicima koji troše previše omogućava da smanje potrošnju vode, uz obavezu da ušteđeni novac ustupe za vodoopskrbne projekte tvrtke Well Done Ujedinjeni narodi tvrde da na Zemlji ima dovoljno svježe vode za sve nas. Međutim, skoro milijardu i šesto miliona ljudi suočeno je s oskudicama vode zbog neadekvatne infrastrukture, nejednake distribucije i prevelike rasipnosti. Jedna organizacija u Kaliforniji zalaže se za smanjenje globalne krize s pitkom vodom putem nekih novih pristupa tom starom problemu. U sjedištu tvrtke Well Done u blizini San Franciska, puno se radi. Dizajneri kreiraju logotipe i web stranice za informiranje javnosti o nestašici vode u svijetu. Cilj im je pomoći tisućama obitelji da dobiju pristup čistoj vodi. Josh To je suosnivatelj i direktor razvoja u tvrtki: "Ljudi često kažu da nam je potrebno bolje obrazovanje, sanitarije, infrastruktura, ceste, škole...ali bez pristupa čistoj vodi ne možemo ostvariti niti jedan od tih ciljeva." Stručnjaci kažu da opskrbljenost čistom vodom vodi do boljih ekonomskih i obrazovnih mogućnosti, osobito za žene jer one su te koje uglavnom donose vodu s udaljenih izvora. "Well Done" promiče gradnju izvora u subsaharskoj Africi i Južnoj Aziji. Ta neprofitna organizacija informira javnosti i prikuplja novac kojeg potom proslijeđuje tvrtkama za vodoopskrbu i izvođenje radova na terenu. Jim Yoon, voditelj projekata, kaže: "Trenutno radimo na rješavanju dva aspekta krize s vodom: prevelikoj potrošnji ovdje u Americi i, s druge strane, nedostupnosti vodi u zemljama u razvoju." Kako bi ilustrirala potrošnju vode u Sjedinjenim Državama, organizacija je osmislila program čijom se realizacijom korisnicima koji troše previše omogućava da smanje potrošnju vode, uz obavezu da ušteđeni novac ustupe za vodoopskrbne projekte tvrtke Well Done. Osim toga, korištenjem interaktivne tehnologije, Well Done također planira uvesti novu internetsku platformu pod nazivom "Buduća gradnja." Ona će omogućiti donatorima da kupe i doniraju opremu za gradnju izvora. Kako bi smanjili ukupne troškove, organizacija Well Done i njeni partneri zahtijevaju da većinu fizičkog rada obavlja lokalno stanovništvo: "Ne želimo biti tipična tvrtka sa Zapada koja se samo pojavi, riješi problem, ubere zasluge, vrati se u zemlju i objavi svoju krasnu priču...mi jednostavno dijelimo svaki projekt s lokalnim žiteljima," jaže Josh To. On i Jim Yoon upoznali su se na koledžu. Nakon diplome, bili su u jednoj crkvenoj misiji u Gani, gdje su, pored ostalog, vidjeli da djeca tablete protiv malarije uzimaju pijući prljavu vodu. "Naš je cilj bio da im, na neki način, ublažimo patnje, a izgleda da je voda koju su pili s lijekovima zapravo bila izvor njihovih bolesti," kaže Jim Yoon. Inspirirani iskustvom u Africi, dvojica partnera su, uz pomoć prijatelja i obitelji, 2010. godine osnovala tvrtku Well Done. Zahvaljujući toj tvrtki realizirano je više od 75 projekata vezanih za opskrbu vodom za preko 10 tisuća ljudi. Planovi Josha Toa i Jima Yoona za ovu godinu još su ambiciozniji: nadaju se da će do kraja 2012. završiti 300 projekata.